mk de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk hbs_cyr mk en mk mk bg mk ru mk en mk mk mk mk mk mk mk mk mk mk mk ru mk mk en mk mk mk mk mk mk mk mk mk uk ru fr mk mk ru mk mk mk ru mk mk mk ru mk mk mk ru mk bg mk ru mk mk ru ba hbs_cyr mk hbs_cyr ru hbs_cyr mk mk mk mk zh mk en ru mk mk mk
Moto Morini - златниот орел повторно храбро лета
MK мотоциклисти на меѓународни трки
Понудата на, во моментов, најголемиот салон за продажба на мотори во нашата држава, Dynamix од минатаат недела беше збогатена за уште еден бренд - Moto Morini.
Постарите моторџии се сеќаваат на брендот, дури и се сеќаваат на моделите кои уживале сериозна репутација особено меѓу спортски ориентираната публика. Овој италијански бренд ја живее својата најнова реинкарнација која започна некаде од 2018 година. Рецептот е познат, италинаски бренд со богата историја, дизајн студио лоцирано, се разбира вои Италија а производство во Кина.
Историјата на Moto Morini започнува во 1937
Историјата на Moto Morini може да се подели на две големи епохи, едната е италијанската која започнува во 1937 година а другата започнува неодамна односно во 2018 година кога компанијата е купена од кинескиот гигант Zhongneng Vehicle Group.
Алфонсо Морини, познат тркач, механичар и дизајнер од Италија после 15 години работа во партнерство со Марио Мацети одлучува есента 1937 година да направи своја компанија за производство на мотори во Болоња. На почетокот произведувале возила со три тркала, за подоцна во 1946 година да започнат со производство на мотори.
Следува долга и богата историја на производство на мотори кои се натпреварувале во главните брзински натпревари со бројни успеси. Во 1965 започнуваат и да извезуваат мотори во Америка.
Во втората половина на осумдесетите на минатиот век компанијата ја купува Cagiva која потоа е купена од страна на Ducati. Набрзо по оваа транзиција Ducati го затвора производството и го сели во својата фабрика.
Во 1999 година внукот на Алфонсо Морини, Франко го откупува брендот од Ducati за повторно да започне со производство во 2005 година. До 2007 ја збогатуваат понудата и покрај Corsaro Veloce 1200, во понудата доаѓаат и Scrambler 1200 и Granpasso 1200.
Нова драма следи во 2013 година кога по бакрот компанијата добива нова управувачка структура и се сели во околината на Милано.
Во 2018 Zhongneng Vehicle Group кинескиот гигант кој произведува мотори со помала зафатнина комплетно ја купува компанијата и поставува нова стратешка цел да го зајакне брендот и да му ја врати препознатливоста која некогаш ја имал, да воведе нови модерни мотори во понудата и да ја зајакне глобалната поддршка и присуство.
Првото официјално деби брендот го има во 2019 година на EICMA каде ги претставува своите планови за иднината. Во моментов во понудата на Moto Marini може да се најдат три различни модели со вкупно 5 изведби. Достапни се авантурецот X-CAPE, големиот нејкид Carsaro во две изведби ZZ и ZT и модерните класичари Milano и Super Scrambler.
Во најава се и два нејкид модели со име SEIEMMEZZO, но и порај деталите кои се објавени, моторите уште не се достапни во понудата.
Моделот кој, се чини, најмногу привлекува интерес, барем сега за сега, е претставникот на средна класа подготвена за пат и авантура - X-CAPE
Во пазарен сегмент во кој битката станува се поразгорена и каде доминираат BMW, Yamaha, КTM и од минатата година и Aprilia со својот Tuareg, сепак голем замав земаат и поефтините модели чии главни адути покрај цената се и солидната изработка и издрживоста.
И понискиот сегмент во оваа класа не е за потценување, тука изминативе години добро се позициниораше Benelli, а доправа на пазарот го очекуваме и CFMOTO MT 800.
Изминатиов викенд благодарение на Dynamix имавме шанси да го возиме Moto Morini X-Cape 650. Едно е сигурно, овој модел дефинитивно не смее да се игнорира. Станува збор за способен, практичен и задоволувачки мотор кој може да се пофали со својат алиста на спецификации но очекувано не е богат со електроника. За придвижување на овој малку потежок модел (213kg, без течности) е задолжен агрегат со зафатнина од 649 кубни сантиметри со 60КС и моќност од 56 Nm кои се постигнуваат на високи 8250 вртежи во минута.
Целосното наше искуство од возењето ќе ги пренесеме во текот на неделата во посебен текст и видео, но она што вреди дополнително да се истакне од листата на технички спецификации сe BOSCH системот за електронско вбризгување на гориво, BOSCH ABS системот кој може да се исклучи, Brembo кочници и тоа напред со два клипа поставени на два диска до пречник од 298 милиментри и назад два клипа поставени на единечен 255 милиметарски диск како и Marzocci предната вилушка и задниот амортизер на KYB.
Вреден за спонување е и големиот 7 инчен TFT екран во боја кој може да биде со светла и темна позадина за поголем контраст навечер. X-CAPЕ доаѓа со сериски  блутут за поврзување на телефон и два мода за возење, road и off-road.
Првите наши импресии од возењето се позитивни, особено ако се земе предвид дека основната цена на моделот кој го возевме кај нас е 7.890 евра
Повеќе детали, позитивни и негативни работи од Moto Morini X-CAPE очекувајте за неколку дена. Дотогаш, ако размислувате за нов мотор во оваа класа и ценовна категорија, појдете до Dynamix.
Previous article: CFMOTO 1250 TR-G доаѓа во Европа Пред Next article: 2022 Ténéré 700 World Raid - освежен и подготовен за подолги авантури Следно
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
WSBK во Франција од играчка плачка!
Се разгорува борбата за титула и по доминацијата на Ducati & Bautista, Rea и Toprak покажуваат...
На 13-ти септември 2007 година македонската он-лајн заедница беше збогатена со првиот веб сајт за...
Moto Morini - златниот орел повторно храбро лета
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.